
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1663 

22 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Υπηρεσιακού Συμβουλίου του ΙΤΣΑΚ... 1 
Αναπροσαρμογή αξίας ενσήμων παραστάσεων Δι¬ 
κηγόρων Ταμείου Νομικών και Κλάδου Επικουρι¬ 
κής Ασφάλισης Δικηγόρων (ΚΕΑΔ). 2 


Έγκριση πραγματοποίησης ειδικών εκπαιδευτικών 
σεμιναρίων Δασικών υπαλλήλων που συμμετέ¬ 
χουν στις επεμβάσεις πρόληψης Δασικών Πυρ¬ 
καγιών στα πλαίσια του Εθνικού Προγράμματος 
ΕΡ 0506 ΕΙ_02 του επονομαζόμενου «Εμφαση στα 


Δάση - ΕΙ_ 2005 - 2006» (Καν 2152/2003). 3 

Εγκατάσταση στην Ελλάδα γραφείου ή Υποκαταστή¬ 
ματος της εταιρείας ΑΙΈΡΓΓ 3ΗΙΡΜΑΝΑΟΕΜΕΝΤ 

□Ό που εδρεύει στα νησιά ΜΑΡΣΑΛ. 4 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στο ΑΘΗΝΑΪ¬ 
ΚΟ ΠΡΑΚΤΟΡΕΙΟ ΕΙΔΗΣΕΩΝ Α.Ε. 5 

Καθορισμός αριθμού ατόμων που θα απασχοληθούν 
στο ΚΕΠ Δήμου Παπαφλέσσα με σύμβαση μίσθω¬ 
σης έργου. 6 

Έγκριση σύναψης σύμβασης μίσθωσης έργου στη 
Δ.Ε.Α. Μενηίδος για την συνέχιση λειτουργίας του 
προγράμματος «Βοήθεια στο Σπίτι», που συγχρη- 
ματοδοτείται από την Ευρωπαϊκή Ένωση. 7 


ΑΠΟΦΑΣΕΙ Σ 

Αριθμ. Δ16γ/02/405/Γ (1) 


Συγκρότηση Υπηρεσιακού Συμβουλίου του ΙΤΣΑΚ. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) της παρ. 1γ του άρθρου 157, των παρ. 2 έως 7, του 
άρθρου 159 των παρ.2 και 3 του άρθρου 160, της παρ. 1 
του άρθρου 161 και των παρ. 3,6 και 13 του άρθρου 162 
του ν. 3528/2007 (Υ.Κ.- ΦΕΚ 26 Α’). 

β) του άρθρου 12 του ν. 1349/1983 (ΦΕΚ 52/Α’) περί 
ίδρυσης του Ινστιτούτου Τεχνικής Σεισμολογίας και 
Αντισεισμικών Κατασκευών (ΙΤΣΑΚ). 


γ) του άρθρου 90 του π.δ. 63/2005 «Κώδικας νομοθε¬ 
σίας για την Κυβέρνηση και τα Κυβερνητικά Όργανα» 
(ΦΕΚ 98/ Α’) και το γεγονός ότι από τις διατάξεις της 
απόφασης αυτής, δεν προκαλείται σ’ αυτό τα στάδιο 
δαπάνη σε βάρος του προϋπολογισμού του ΙΤΣΑΚ, ούτε 
του κρατικού προϋπολογισμού. 

δ) του π.δ. 352/1997 «Διατήρηση εποπτείας Ν.Π.Δ.Δ. 
από το ΥΠΕΧΩΔΕ» (ΦΕΚ 239/Α’). 

ε) του π.δ. 77/1989 «Οργανισμός του Ινστιτούτου Τε¬ 
χνικής Σεισμολογίας και Αντισεισμικών Κατασκευών 
(ΙΤΣΑΚ)» (ΦΕΚ 35/Α’). 

2. Την υπ’ αριθμ. ΔΙΔΑΔ/Φ.35.14/916/οικ. 4084/15.2.2007 
εγκύκλιο του ΥΠ.ΕΣ.Δ.Δ.Α «Νέος Δημοσιοϋπαλληλικός 
Κώδικας». 

3. Την υπ’ αριθμ. ΔΙΔΑΔ/Φ.37.11/818/οικ. 12889/21.5.2007 
εγκύκλιο του ΥΠ.ΕΣ.Δ.Δ.Α. «Διευκρινίσεις για τα υπηρεσι¬ 
ακά συμβούλια με βάση τις διατάξεις του Υπαλληλικού 
Κώδικα». 

4. Την υπ’ αριθμ. Δ16γ/010/226/Γ/18.5.2000 απόφαση 
σύστασης του Υπηρεσιακού Συμβουλίου του ΙΤΣΑΚ (ΦΕΚ 
688/Β). 

5. Το γεγονός ότι στο ΙΤΣΑΚ υπάρχει μία μόνο θέση 
προϊσταμένου Διεύθυνσης που υπάγεται στην αρμοδι¬ 
ότητα του Υπηρεσιακού Συμβουλίου. 

6. Την υπ’ αριθμ. 4881/19.5.2004 απόφαση «Ανάθεση 
αρμοδιοτήτων του Υπουργού ΠΕ.ΧΩ.ΔΈ. στους Υφυ¬ 
πουργούς ΠΕΧΩΔΕ (ΦΕΚ 754/τ.Β/19.5.2004), όπως τρο¬ 
ποποιήθηκε με την αριθμ. Δ17α/08/83/Φ.2.2.1 ./8.6.05 όμοια 
απόφαση (ΦΕΚ 802/Β713.6.2005), αποφασίζουμε: 

1. Συγκροτούμε πενταμελές Υπηρεσιακό Συμβούλιο 
στο Ινστιτούτο Τεχνικής Σεισμολογίας και Αντισεισμικών 
Κατασκευών (ΙΤΣΑΚ) (μόνιμου προσωπικού και Μονίμου 
Ερευνητικού Προσωπικού - ΜΕΠ), αποτελούμενο από: 

α) Τον προϊστάμενο της Δ/νσης Διοικητικού του ΙΤΣΑΚ, 
υπάλληλο του κλάδου ΠΕ Διοικητικού - Οικονομικού με 
Α’ βαθμό, ως Πρόεδρο. 

β) Δύο (2) μονίμους υπαλλήλους άλλης δημόσιας υπη¬ 
ρεσίας ή Ν.Π.Δ.Δ. με βαθμό Α’, οι οποίοι κατ’ ελάχιστη 
προϋπόθεση, έχουν βαθμό Α’ και ένα (1) τουλάχιστον 
έτος άσκησης καθηκόντων προϊσταμένου τμήματος, εκ 
των οποίων ένας ορίζεται ως αναπληρωτής του Προέ¬ 
δρου, με τους αναπληρωτές τους. Στην περίπτωση που 
προεδρεύει ο αναπληρωτής του προέδρου, συμμετέχει 
ως μέλος ο αναπληρωτής του προεδρεύοντος.Ένα του¬ 
λάχιστον από τα τακτικά μέλη και ένα από τα αναπλη- 

ρωματικά θα είναι διαφορετικού φύλου από τα λοιπά, 
εφόσον υπάρχει και έχει τις νόμιμες προϋποθέσεις. 

γ) Δύο (2) αιρετούς εκπροσώπους των μονίμων υπαλ¬ 
λήλων του ΙΤΣΑΚ, με βαθμό Α' με τους αναπληρωτές 
τους. 

2. Το υπό στοιχείο (α) τακτικό μέλος της παρ. 1 ορί¬ 
ζεται από το Δ.Σ. του ΙΤΣΑΚ. 

3. Εισηγητής ορίζεται ο Προϊστάμενος της υπηρεσίας 
προσωπικού με αναπληρωτή τον νόμιμο αναπληρωτή 
του. Η ιδιότητα του εισηγητή δεν είναι ασυμβίβαστη με 
την ιδιότητα του μέλους του Υπηρεσιακού Συμβουλίου. 
Στην περίπτωση που το Υπηρεσιακό Συμβούλιο εξετάζει 
θέματα Μόνιμου Ερευνητικού Προσωπικού (ΜΕΠ), ο πα¬ 
ραπάνω εισηγητής αντικαθίσταται από έναν του ΜΕΠ. 

4. Χρέη γραμματέα στο Υπηρεσιακό Συμβούλιο, εκτε- 
λεί υπάλληλος που ορίζεται με τον αναπληρωτή του με 
την απόφαση ορισμού των μελών. 

5. Η θητεία των μελών του Υπηρεσιακού Συμβουλίου 
είναι διετής και λήγει την 31η Δεκεμβρίου των ετών των 
οποίων ο τελευταίος αριθμός είναι άρτιος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθμ. Φ.10041 / 21224/931 (2) 

Αναπροσαρμογή αξίας ενσήμων παραστάσεων Δικηγό¬ 
ρων Ταμείου Νομικών και Κλάδου Επικουρικής Ασφά¬ 
λισης Δικηγόρων (ΚΕΑΔ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.5 του άρθρου 10 του ν.δ. 
4114/1960 (Α' 164), όπως αντικαταστάθηκαν από το άρ¬ 
θρο 14 του ν.4507/1966 (Α' 71), σε συνδυασμό με αυτές 
της παρ.2 του άρθρου 2 του π.δ/τος 231/1986 (Α' 97), 
καθώς και του άρθρου 1 του π.δ/τος 79/1988 (Α' 36). 

2. Τις διατάξεις του εδαφ.α της παρ.2 του άρθρου 30 
του ν.δ. 4114/1960 (Α' 164), τις διατάξεις του β.δ. 798/1961 
«Περί του τρόπου καταβολής των υπέρ του Κλάδου 
Επικουρικής Ασφάλισης Δικηγόρων (ΚΕΑΔ) ειδικών ει¬ 
σφορών ( Α' 205), καθώς και τις διατάξεις της περ. 7 του 
εδ. γ της παρ. 1 του άρθρου 10 του ν.δ. 4114/1960, όπως 
ισχύουν μετά την τροποποίησή τους από τις διατάξεις 
του άρθρου 1 του ν. 1090/1980 (Α, 263). 

3. Τις διατάξεις του π.δ. 63/2005 (Α' 98). 

4. Την υπ’ αριθμ. Υ1/10.3.2004 (Β' 513) απόφαση του 
Πρωθυπουργού «Μεταβολή τίτλων Υπουργείων και κα¬ 
θορισμός της σειράς τάξης των Υπουργείων». 

5. Το π.δ/γμα 77/2007 (Α' 92) «Διορισμός Υπουργού 
Απασχόλησης και Κοινωνικής Προστασίας». 

6. Το π. δ/μα 213/1992 (Α' 102) «Οργανισμός της Γ ενικής 
Γραμματείας Κοινωνικών Ασφαλίσεων». 

7. Το π.δ/γμα 372/1995 (Α' 201) «Μεταφορά της Γ ενικής 
Γ ραμματείας Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας» 

8. Τις αποφάσεις που έλαβαν τα Διοικητικά Συμβού¬ 
λια του Ταμείου Νομικών και του ΚΕΑΔ στις υπ’ αριθμ. 


4217/8.11.2006, 4226/24.11.2007 και 1920/24.1.2007 αντίστοι¬ 
χα συνεδριάσεις τους. 

9. Τη γνωμοδότηση του ΣΚΑ που διατυπώθηκε στην 
9 η /12.7.2007 συνεδρίασή του 

10. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α’, 98), 
και το γεγονός ότι, από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
ή του προϋπολογισμού του Ταμείου Νομικών και του 
ΚΕΑΔ, αποφασίζουμε: 

1. Από 1.10.2008, τα χρηματικά ποσά που προβλέπονται 
από τις διατάξεις των εδαφίων ιβ’, ιγ’, και ιδ’ της πάρ.1 
του άρθρου 10 του ν.δ. 4114/1960 ( Α, 164), καθώς και από 
τις διατάξεις του άρθρου 30 παρ.2 του ίδιου ν. δ/τος, 
όπως τροποποιήθηκε από τις διατάξεις του άρθρου 1 
του β.δ. 798/1961 (Α' 205), όπως αυτά έχουν αντίστοιχα 
διαμορφωθεί με την υπ’ αριθμ. Φ.41/1192/3.11.1994 (Β' 825) 
απόφαση του Υπουργού Υγείας Πρόνοιας και Κοινωνι¬ 
κών Ασφαλίσεων και την υπ’ αριθμ. Φ41/1241/18.10.2001 
(Β' 1426) κοινή απόφαση των Υπουργών Εθνικής Οικο¬ 
νομίας και Οικονομικών και Εργασίας και Κοινωνικών 
Ασφαλίσεων και αποδίδονται με ενιαίο ένσημο υπέρ 
Ταμείου Νομικών και ΚΕΑΔ, του οποίου η αξία καθορί¬ 
ζεται ως εξής: 

α) Για παράσταση στο Ειρηνοδικείο € 2,00 
β) Γ ια παράσταση στο Πρωτοδικείο € 4,00 
γ) Για παράσταση στο Εφετείο € 9,00 
δ) Γ ια παράσταση στον Άρειο Πάγο € 18,00 
Από τα παραπάνω ποσά, ποσοστό 50% περιέρχεται 
στο Ταμείο Νομικών και 50% στον ΚΕΑΔ. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Αυγούστου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 97848/4394 (3) 

Έγκριση πραγματοποίησης ειδικών εκπαιδευτικών σεμι¬ 
ναρίων Δασικών υπαλλήλων που συμμετέχουν στις 
επεμβάσεις πρόληψης Δασικών Πυρκαγιών στα πλαί¬ 
σια του Εθνικού Προγράμματος ΡΡ 0506 ΕΙ_02 του 
επονομαζόμενου «Εμφαση στα Δάση - ΕΕ 2005 - 
2006» (Καν 2152/2003). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α). 

2. Του π.δ. 121/10.3.2004 «Διορισμός Υπουργών & Υφυ¬ 
πουργών (ΦΕΚ 84 Α'). 

3. Του π.δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπ. 
Εσωτερικών, Δημ. Διοίκησης & Αποκέντρωσης και κα¬ 
θορισμός αρμοδιοτήτων του (ΦΕΚ 201Α). 

4. Του π.δ. 49/1998 «Οργανισμός του Υπ. Εσωτερικών» 
(ΦΕΚ 18) όπως συμπληρώθηκε και τροποποιήθηκε με¬ 
ταγενέστερα. 

5. Την υπ’ αριθμ. 133/2.1.1996 απόφαση του Πρωθυ¬ 
πουργού «Μετατροπή δύο (2) θέσεων Αναπληρωτών 
σε θέσεις Υφυπουργών Εσωτερικών, Δημ. Διοίκησης & 
Αποκέντρωσης (ΦΕΚ 52Β/1996). 

β.Τις διατάξεις του π.δ. 402/1988 (ΦΕΚ 187Α/1988) «Ορ¬ 
γανισμός Υπουργείου Γεωργίας». 

7. Την υπ’ αριθμ. Υ1 απόφαση, ΦΕΚ 513/Β/10.3.2004 «Με¬ 
ταβολή τίτλων Υπουργείων κλπ», σύμφωνα με την οποία 
ο τίτλος του Υπ. Γ εωργίας μεταβάλλεται σε Υπουργείο 
Αγροτικής Ανάπτυξης & Τροφίμων. 

8. Την υπ’ αριθμ. Ε(2006)2466 τελικό της 27.6.2006 από¬ 
φαση της Επιτροπής «σχετικά με τη χορήγηση χρημα¬ 
τοδοτικής συνεισφοράς για την εφαρμογή του σταδίου 
2006 του Εθνικού Προγράμματος της Ελλάδας 2005 
- 2006» με τίτλο «Εμφαση στα Δάση - ΕΙ_ 2005 - 2006» 
και με αριθμό Προγράμματος ΕΡ0506ΕΕ02. 

9. Την υπ’ αριθμ. 07030101/2006/440138/ΡΡ/Β1 «Πρό¬ 
γραμμα ΡοΓθδΙ Ροουε 2006» Συμφωνία που υπογρά- 
φηκε μεταξύ της Ευρωπαϊκής Ένωσης και της Γενικής 
Δ/νσης Ανάπτυξης & Προστασίας Δασών & Φυσικού 
Περιβάλλοντος του Υπουργείου Αγροτικής Ανάπτυξης 
και Τροφίμων. 

ΙΟ.Την υπ’ αριθμ. 90562/1712/22.3.2007 κοινή υπουργική 
απόφαση του Υπουργού Αγροτικής Ανάπτυξης και Τρο¬ 
φίμων και του Υφυπουργού Οικονομίας και Οικονομικών 
«Καθορισμός διαδικασίας εφαρμογής - υλοποίησης των 
μέτρων του Εθνικού Προγράμματος ΡΡ 0304 ΕΙ_01 του 
επονομαζόμενου Έμφαση στα Δάση - ΕΙ_ 2005 - 2006” 
(Στάδιο 2005 & 2006) στα πλαίσια του καν. 2152/2003 
Έμφαση στα δάση” καθώς και διαδικασίας καταβολής 
χρηματοδότησης». 

11. Την υπ’ αριθμ. 2/32384/0022/2004 (ΦΕΚ 1318 Β/ 
30.8.2004) κοινή απόφαση των Υπουργών Εσωτερικών, 
Δημόσιας Διοίκησης & Αποκέντρωσης και Οικονομικών με 
την οποία αναπροσαρμόζεται η ωριαία αποζημίωση του 
διδακτικού προσωπικού του Ε.Κ.Δ.Δ., Υπουργείων κλπ. 

12. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας και άλλες διατάξεις» (ΦΕΚ 
107/ Α/30.5.1997). 

13. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

14. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

15. Την υπ’ αριθμ. 37930/ΔΙΟΕ 1264/2005 κοινή από¬ 
φαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Β/14.10.2005), όπως τροποποιήθηκε με την υπ’ αριθμ. 
5733/ΔΙΟΕ/179/9.2.2006 όμοια απόφαση (ΦΕΚ 204 Β). 

16. Το γεγονός ότι από τις διατάξεις της απόφασης 
αυτής προκαλείται δαπάνη 500.000€ σε βάρος του 
Π.Δ.Ε. (ΣΑΕ 084/3, Κωδικός Έργου 2006 ΣΕ 08430009), 
αποφασίζουμε: 

- Εγκρίνουμε την πραγματοποίηση Προγραμμάτων ει¬ 
δικής κατάρτισης δασικών υπαλλήλων που εμπλέκονται 
στον προληπτικό προγραμματισμό, την εφαρμογή του 
και την παρακολούθηση των δασικών πυρκαγιών. 

- Σκοπός των προγραμμάτων αυτών είναι η βελτίωση 
της γνώσης και της αποτελεσματικότητας των δασικών 


υπαλλήλων που εμπλέκονται στην πρόληψη των δασι¬ 
κών πυρκαγιών. 

- Τα θέματα που θα αναλυθούν στα εν λόγω προ¬ 
γράμματα είναι 

1. Αρχές διαχείρισης δασών και μέτρα μείωσης των 
κινδύνων των δασικών πυρκαγιών. 

2. Νέες Τεχνολογίες και εφαρμογές για τη μείωση 
των κινδύνων από τις δασικές πυρκαγιές. 

3. Καταγραφή - συλλογή των στατιστικών στοιχείων - 
Θεσμικό πλαίσιο προστασίας δασών και προγραμμάτων 
πρόληψης δασικών πυρκαγιών. 

4. Χρήση των ειδικών εφαρμογών και των νέων τε¬ 
χνολογιών στον έλεγχο και την πρόληψη των δασικών 
πυρκαγιών (χρήση ΟΡδ, πρόγραμμα επικοινωνίας και 
δίκτυα ανταλλαγής πληροφοριών δασικών πυρκαγιών) 
και αποτύπωση των καμένων εκτάσεων επί των δασι¬ 
κών Χαρτών. 

5. Αποκατάσταση καμένων εκτάσεων. 

- Η ειδική εκπαίδευση των δασικών υπαλλήλων θα 
πραγματοποιηθεί σε 10 εκπαιδευτικές σειρές μέχρι 
45 ώρες η κάθε μία εβδομαδιαίως σε Κοζάνη, Καβά¬ 
λα, Θεσ/νίκη, Ιωάννινα, Λάρισα, Λαμία, Πάτρα, Σπάρτη, 
Αθήνα (2). 

- Ο αριθμός των υπαλλήλων που θα λάβουν μέρος 
στα προγράμματα ειδικής κατάρτισης ανέρχεται σε 330 
άτομα περίπου (μέχρι 2 άτομα από κάθε Περιφερειακή 
Δασική Μονάδα). 

- Η δαπάνη που θα απαιτηθεί για την υλοποίηση 
των ανωτέρω εκπαιδεύσεων και η οποία περιλαμβάνει 
αμοιβή εκπαιδευτών, έξοδα διαμονής και διατροφής 
εκπαιδευομένων και εκπαιδευτών, μίσθωση αιθουσών, 
λειτουργικά έξοδα, εξοπλισμό, συγγραφή και παραγωγή 
εντύπων, διάφορες εκτυπώσεις κλπ, ανέρχεται στο ποσό 
των 500.00€, θα βαρύνει δε τις πιστώσεις του Π.Δ.Ε. του 
Υπουργείου Αγροτικής Ανάπτυξης & Τροφίμων (ΣΑΕ 
084/3, Κωδικός Έργου 2006 ΣΕ 08430009) 

- Για την έγκριση των επί μέρους αναλυτικών προ¬ 
γραμμάτων και των απαραίτητων προμηθειών εξουσι¬ 
οδοτείται ο Υπουργός Αγροτικής Ανάπτυξης & Τρο¬ 
φίμων. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 13 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΧΡΗΣΤΟΣ ΦΩΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 3122.1/4119/24489 (4) 

Εγκατάσταση στην Ελλάδα γραφείου ή Υποκαταστή¬ 
ματος της εταιρείας ΑΕΕΒΤ 3ΗΙΡΜΑΝΑΘΕΜΕΝΤ ΠΌ 
που εδρεύει στα νησιά ΜΑΡΣΑΛ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΜΠΟΡΙΚΗΣ 
ΝΑΥΤΙΛΙΑΣ 

Έχουμε υπόψη: 

α. Τις διατάξεις του άρθρου 25 του ν. 27/1975 (ΦΕΚ 
77 Α’ /1975) όπως αντικαταστάθηκε με το άρθρο 4 του 

ν. 2234/1994 (ΦΕΚ 142 Α’ 31.8.1994) τροποποιήθηκε με 
το άρθρο 25 του ν. 2515/1997 (ΦΕΚ 154 Α/1997) και την 
παρ. 11 του άρθρου 11 του ν. 2948/2001 (ΦΕΚ 242Α/2001) 
και συμπληρώθηκε με το Αρθρο Έκτο του ν. 3550/2007 
(ΦΕΚ 72 Α726.3.2007). 

β. Τις διατάξεις του άρθρου 34 του ν. 3427/2005 (ΦΕΚ 
312 Α72005). 

γ. Την υπ’ αριθμ. 1246.3/4/94/1.12.1994 όπως συμπλη¬ 
ρώθηκε με την υπ’ αριθμ. 3122.3/18.5.2005 (ΦΕΚ 704/ 
Β725.5.2005 και τις υπ’ αριθμ. 1246.3/5/94/1.12.1994, 
1246.3/6/94/1.12.1994 κοινές αποφάσεις των Υπουργών 
Εθνικής Οικονομίας, Οικονομικών και Εμπορικής Ναυτι¬ 
λίας (ΦΕΚ 919 Β/14.12.1994). 

δ. Τις διατάξεις του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο 1 του π.δ. 63/2005 (ΦΕΚ 98 Α72005). 

ε. Την από 19 Ιουλίου 2007 αίτηση της εταιρείας ΑΙΕΒΤ 
8ΗΙΡΜΑΝΑΘΕΜΕΝΤ ΙΎΟ. 

στ. Το υπ’ αριθμ. 46373461/19.7.2007 παράβολο Δ.Ο.Υ 
Α’ ΠΕΙΡΑΙΑ. 

ζ. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/τ. 
Β/14.10.2005). 

η. Τις διατάξεις του π.δ. 81/2002 (ΦΕΚ 57/Α72002) «περί 
συγχώνευσης των Υπουργείων Εθνικής Οικονομίας και 
Οικονομικών». 

θ. Το π.δ. 178/2000 (ΦΕΚ 165/Α/2000) «περί οργανισμού 
του Υπουργείου Εθνικής Οικονομίας», αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας ΑΕΕΒΤ 
3ΗΙΡΜΑΝΑΘΕΜΕΝΤ ΙΤϋ που εδρεύει στα νησιά ΜΑΡΣΑΛ 
και την υπαγωγή της στις διατάξεις του άρθρου 25 του 
ν. 27/1975 όπως αντικαταστάθηκε με το άρθρο 4 του 
ν. 2234/1994 και του άρθρου 34 του ν. 3427/2005 (ΦΕΚ 312 
Α72005) με το σκοπό όπως εφόσον επιτρέπεται από το 
καταστατικό της, απασχολείται αποκλειστικά και μόνο 
με πράξεις που προβλέπονται στο άρθρο αυτό, δηλαδή 
με τη διαχείριση, εκμετάλλευση, ναύλωση, διακανονισμό 
αβαριών, μεσιτεία αγοραπωλησιών ή ναυπηγήσεων ή 
ναυλώσεων πλοίων με Ελληνική ή ξένη σημαία πάνω 
από 500 κόρους ολικής χωρητικότητας, με εξαίρεση τα 
επιβατηγά ακτοπλοϊκά πλοία και τα εμπορικά πλοία που 
εκτελούν εσωτερικούς πλόες, καθώς και με την αντιπρο¬ 
σώπευση πλοιοκτητριών εταιρειών, ως και επιχειρήσεων 
που έχουν σαν αντικείμενο εργασιών τις ίδιες με τις 
προαναφερόμενες δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ’ αυτή ή τα πλοία που 
διαχειρίζεται ή εκμεταλλεύεται ή τα πλοία των επιχει¬ 
ρήσεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πλη¬ 
ρώματα των πλοίων αυτών, καθώς και τις διατυπώσεις 
για την αποστολή και μετάβαση των πληρωμάτων σ’ 
αυτά τα πλοία. Για την εξεύρεση και επάνδρωση των 
πιο πάνω πλοίων με Ελληνικά πληρώματα, πρέπει να 


τηρούνται οι διατάξεις της Ελληνικής Νομοθεσίας που 
ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ’ αυτούς ή τις 
οικογένειες τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με 
την εξόφληση των σχετικών φόρων και τελών και την 
αμφισβήτηση με κάθε νόμιμο μέσο της νομιμότητας 
των τυχόν φόρων, τελών, προστίμων κ.λ.π. που τους 
έχουν επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζομέ- 
νων πρακτόρων και τον έλεγχο των σχετικών λογαρι¬ 
ασμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική 
αιτία όπως π.χ. αβαρίες συγκρούσεις, επιθαλάσσιες 
αρωγές κ.λ.π. και την ενέργεια κάθε άλλης πράξης στην 
Ελλάδα ή στο Εξωτερικό σχετικής με την διαχείριση 
και εκμετάλλευση πλοίων. Εξαιρούνται απαιτήσεις και 
υποχρεώσεις που αφορούν μεταφορές μεταξύ Ελληνι¬ 
κών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου 
και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων 
που αντιπροσωπεύει και διαχειρίζεται το Γραφείο ή 
Υποκατάστημα, ο έλεγχος των λογαριασμών τους, η 
διενέργεια εισπράξεων και πληρωμών για λογαριασμό 
τούτων καθώς και η τήρηση λογαριασμών στις Τρά¬ 
πεζες της Ελλάδος ή του Εξωτερικού στο όνομα τους 
σε συνάλλαγμα του Εξωτερικού. Επίσης η σύγκληση 
στην Ελλάδα των Διοικητικών Συμβουλίων και Γ ενικών 
Συνελεύσεων των ξένων αυτών ναυτιλιακών εταιρειών 
και η σύνταξη των Ισολογισμών και λογαριασμό απο¬ 
τελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις 
αυτές όπως π.χ η εκκαθάριση και είσπραξη ναύλων, 
μισθωμάτων, σταλιών και επισταλιών, αποζημιώσεων 

και η καταβολή αποζημιώσεων σχετικά με τις συμβά¬ 
σεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (ΟΐυΒδ). 

στ. Η διαπραγμάτευση και σύναψη με προμήθεια 
συμβάσεων ναυπηγήσεων μετασκευών ή επισκευών 
με Ναυπηγεία ή αγοραπωλησιών, πλοίων για λογαρι¬ 
ασμό ξένων Ναυτιλιακών εταιρειών εφόσον τηρούνται 
οι σχετικές με την φορολογία των πλοίων διατάξεις, 
καθώς και η διαμεσολάβηση για τη σύναψη συμβάσε¬ 
ων χρηματοδότησης των παραπάνω ναυπηγήσεων ή 
αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμά¬ 
νια καθώς και να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Αρθρο 2 

1. Η εταιρεία ΑΙ.ΕΒΤ 5ΗΙΡΜΑΝΑΘΕΜΕΝΤ Ι_Τϋ. που 
εδρεύει στα νησιά ΜΑΡΣΑΛ είναι υποχρεωμένη μέσα σε 
δύο μήνες από την δημοσίευση της απόφασης αυτής να 
καταθέσει στο Υπουργείο Οικονομίας και Οικονομικών 
(Διεύθυνση Κεφαλαίων Εξωτερικού) Τραπεζική εγγυητι¬ 
κή επιστολή αναγνωρισμένης Τράπεζας του εσωτερικού 
ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 του 
ν. 27/1975 όπως αντικαταστάθηκε με το άρθρο 4 του 
ν. 2234/1994 και του άρθρου 34 του ν. 3427/2005 (ΦΕΚ 312 
Α'/2005) καθώς και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργεία Οικονομίας και Οικονομικών (Διεύθυν¬ 
ση Κεφαλαίων Εξωτερικού και Διεύθυνση Φορολογίας 
Εισοδήματος) και Εμπορικής Ναυτιλίας (Διεύθυνση Ναυ¬ 
τιλιακής Πολιτικής και Ανάπτυξης). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής του 
ξένου και Ελληνικού προσωπικού που απασχολείται σ’ 
αυτό και το ποσό που εισάγεται κάθε χρόνο σε συνάλ¬ 
λαγμα και μετατρέπεται σε εθνικό νόμισμα. 

Το ποσό του εισαγομένου κάθε χρόνου συναλλάγμα¬ 
τος θα πιστοποιείται με την προσκόμιση στα Υπουργεία 
Οικονομίας και Οικονομικών και Εμπορικής Ναυτιλίας 
των ακολούθων εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 


κατά το παρελθόν έτος που στο σύνολο του δεν δύνα- 
ται να είναι κατώτερο των 50.000 δολ. ΗΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει για 
το συνολικό συνάλλαγμα που εισήγαγε και μετέτρεψε 
σε εθνικό νόμισμα η εν λόγω εταιρεία κατά το παρελθόν 
έτος. Στην ίδια Υπεύθυνη δήλωση θα αναφέρονται και 
(ι) το ποσό συν/τος που χρησιμοποίησε για κάλυψη των 
πάσης φύσεως δαπανών λειτουργίας του γραφείου της 
στην Ελλάδα και το οποίο δεν δύναται να είναι κατώ¬ 
τερο των 50.000 δολ. ΗΠΑ, (ιι) τα ποσά συναλλάγματος 
που μετέτρεψε σε εθνικό νόμισμα η εταιρεία για την 
κάλυψη άλλων πληρωμών για λογαριασμό της ή για 
λογαριασμό τρίτων. 

Άπαντα τα ανωτέρω ποσά συναλλάγματος πρέπει 
να εμφανίζονται και στα τηρούμενα από την εταιρεία 
λογιστικά βιβλία. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλάδα 
στα Υπουργεία Οικονομίας και Οικονομικών (Διεύθυνση 
Κεφαλαίων Εξωτερικού και Διεύθυνση Φορολογίας Ει¬ 
σοδήματος) και Εμπορικής Ναυτιλίας (Διεύθυνση Ναυ¬ 
τιλιακής Πολιτικής και Ανάπτυξης) μέσα σε δεκαπέντε 
ημέρες από την μεταβολή που έγινε. 

δ. Εφόσον απασχολεί αλλοδαπό προσωπικό, να 
γνωστοποιεί στα κατά τόπο Γραφεία Αλλοδαπών και 
Μετανάστευσης του Υπουργείου Εσωτερικών Δημόσι¬ 
ας Διοίκησης και Αποκέντρωσης με κοινοποίηση στα 
Υπουργεία Οικονομίας και Οικονομικών (Διεύθυνση Κε¬ 
φαλαίων Εξωτερικού), Εμπορικής Ναυτιλίας (Διεύθυνση 
Ναυτιλιακής Πολιτικής και Ανάπτυξης) και στα κατά 
τόπο τμήματα Αλλοδαπών του Υπουργείου Δημόσιας 
Τάξης κάθε μεταβολή σχετικά με την πρόσληψη, από¬ 
λυση, διεύθυνση κατοικίας του προσωπικού αυτού εντός 
ΙΟημέρου από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται μετά την απόφαση αυτή, 
παύει να ισχύει και θεωρείται ότι δεν έχει χορηγηθεί 
ποτέ εφόσον: 

α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Οικονομίας και Οικονομικών και Εμπορικής 
Ναυτιλίας μέσα στην παραπάνω τρίμηνη προθεσμία την 
εγκατάσταση στην Ελλάδα του Γ ραφείου ή Υποκατα¬ 
στήματος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. (Τεύχος Β) και για 5 έτη, 
μετά την παρέλευση των οποίων εφαρμογή έχουν οι 
διατάξεις της παρ. 5 του άρθρου 4 του ν. 2234/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Αυγούστου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΦΩΛΙΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 20714 (5) 

Καθορισμός αριθμού προσώπων που θα απασχοληθούν 
με σύμβαση μίσθωσης έργου στο ΑΘΗΝΑΪΚΟ ΠΡΑ¬ 
ΚΤΟΡΕΙΟ ΕΙΔΗΣΕΩΝ Α.Ε.. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». (Α’ 206). 

2. Τις διατάξεις του ν. 1256/1982 «Για την πολυθεσία, 
την πολυαπασχόληση και άλλες διατάξεις» (άρθρο 6 
παρ. 6). (Α’ 65). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α). 

4. Τις διατάξεις του άρθρου 22 παρ. 3 του ν. 2362/1995 
(ΦΕΚ 247/Α). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. ύψους 
είκοσι χιλιάδων (20.000) Ευρώ, η οποία θα καλυφθεί από 
τις εγκεκριμένες πιστώσεις του προϋπολογισμού του 
ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. 

6. Τις διατάξεις του π.δ. 150/1994 «Ίδρυση και καταστα¬ 
τικό της ανώνυμης εταιρείας «ΑΘΗΝΑΪΚΟ ΠΡΑΚΤΟΡΕΙΟ 
ΕΙΔΗΣΕΩΝ Α.Ε.» σε συνδυασμό με τις διατάξεις του άρ¬ 
θρου 13 του ν. 3444/2006 (ΦΕΚ 46/Α72.3.2006) «Σύσταση 
Εθνικού Οπτικοακουστικού Αρχείου - Ρύθμιση Θεμάτων 
Γενικής Γραμματείας Επικοινωνίας, Γενικής Γραμματείας 
Ενημέρωσης και άλλες διατάξεις». 

7. Το υπ’ αριθμ. 2604/20.2.2007 έγγραφο του Προέδρου- 
Γενικού Διευθυντή του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗ¬ 
ΣΕΩΝ Α.Ε. με το οποίο ζητείται η έγκριση της σύναψης 
μίσθωσης έργου για τις ειδικές ανάγκες της λειτουργίας 
του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ ΑΕ, όπως αυ¬ 
τές περιγράφονται στο προαναφερόμενο έγγραφο. 

8. Το γεγονός ότι η σύμβαση μίσθωσης έργου, της 
οποίας ζητείται η έγκριση, αποτελεί γνήσια σύμβαση μί¬ 
σθωσης έργου, που δεν υποκρύπτει εξαρτημένη εργασία, 
όπως τούτο προκύπτει από την υπ’ αριθμ. 689/27.2.2007 


βεβαίωση του Νομικού Συμβούλου του ΑΘΗΝΑΪΚΟΥ ΠΡΑ¬ 
ΚΤΟΡΕΙΟΥ ΕΙΔΗΣΕΩΝ Α.Ε., που εκδόθηκε σύμφωνα με τη 
διάταξη του άρθρου 6 παρ. 2 του ν. 2527/1997. 

9. Την υπ’ αριθμ. ΔΙΠΠ/Φ.ΕΓΚΡ. 19/130/5872/29.3.2007 
απόφαση της Επιτροπής του άρθρου 2,παρ.1, της Π.Υ.Σ. 
33/2006, με την οποία εγκρίθηκε η σύμβαση μίσθωσης 
έργου για έναν (1) βοηθό λογιστή, για χρονικό διάστημα 
ενός (1) έτους στο ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗ¬ 
ΣΕΩΝ ΑΕ. 

10. Την υπ’ αριθμ. Υ93/26.5.2004 (ΦΕΚ 789/Β726.5.2004) 
απόφαση του Πρωθυπουργού «Καθορισμός αρμοδιοτή¬ 
των του Υπουργού Επικράτειας». 

11. Την υπ’ αριθμ. ΔΙΔΚ/Φ. 1/2/6139 (ΦΕΚ 527/Β724.3.2004) 
απόφαση του Πρωθυπουργού και του Υπουργού Εσω¬ 
τερικών Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης», όπως τροπο¬ 
ποιήθηκε με την υπ’ αριθμ. 17398/13.9.2005 όμοια της 
(ΦΕΚ 1284 Β’). 

12. Την υπ’ αριθμ. 37930/ΔΙΟΕ/1264/14.10.2005 (ΦΕΚ 1432/ 
Β714.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», όπως τροποποιήθηκε με την υπ’ αριθμ. 5733/ 
ΔΙΟΕ179/9.2.2006 όμοια (Β’ 204/13.2.2006), αποφασίζουμε: 

1. Καθορίζουμε τον αριθμό των προσώπων για τα 
οποία θα γίνει ανάθεση έργου από το Αθηναϊκό Πρα¬ 
κτορείο Ειδήσεων -Α. Ε. με σύμβαση μίσθωσης έργου 
σύμφωνα με τη διάταξη του άρθρου 6 του ν. 2527/1997 
ως εξής: 

-Ένας (1) βοηθός-λογιστής. 

2. Ως απαραίτητο προσόν του ανωτέρω ορίζεται η 
εμπειρία στον τομέα του χειρισμού ηλεκτρονικών υπο¬ 
λογιστών και η γνώση της αγγλικής γλώσσας. 

3. Το έργο που θα εκτελεστεί θα περιλαμβάνει φορο¬ 
τεχνικές εργασίες, φοροτεχνικά ΦΠΑ, αποδόσεις ΦΜΥ 
και ΦΠΑ, ΦΠΑ εκκαθαριστική, συγκεντρωτική πελατών 
και προμηθευτών, δήλωση φορολογίας εισοδήματος Ε3, 
βεβαιώσεις αμοιβών τρίτων, ενημέρωση λογιστηρίου για 
τις νέες εγκυκλίους. 

4. Ως τόπος απασχόλησης του ανωτέρω ορίζεται η 
Αθήνα. 

5. Ως μέγιστο χρονικό διάστημα, εντός του οποίου 
πρέπει να ολοκληρωθεί το εκτελούμενο έργο ορίζεται 
ένα (1) έτος, από την υπογραφή της σύμβασης. 

6. Η δαπάνη που προκαλείται από την ως άνω σύμ¬ 
βαση ανέρχεται στο ποσό των είκοσι χιλιάδων (20.000) 
Ευρώ (συμπεριλαμβανομένου του τυχόν αναλογούντος 
Φ.Π.Α.). 

7. Το προαναφερόμενο έργο δεν ανάγεται στον κύκλο 
των συνήθων καθηκόντων των υπαλλήλων του ΑΘΗΝΑ¬ 
ΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε., λόγω της ιδιαιτε- 
ρότητάς του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΠΙΚΡΑΤΕΙΑΣ 

ΘΕΟΔΩΡΟΣ ΡΟΥΣΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24489 


Αριθμ. οικ. 12771 (6) 

Καθορισμός αριθμού ατόμων που θα απασχοληθούν 
στο ΚΕΠ Δήμου Παπαφλέσσα με σύμβαση μίσθω¬ 
σης έργου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 (Διοίκηση, οργάνω¬ 
ση και στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις -ΦΕΚ 
107/Α). 

2. Τις διατάξεις του άρθρου 6 του ν. 2527/1997 (Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις -ΦΕΚ 206/Α’). 

3. Τις διατάξεις του άρθρου 31 του ν. 3013/2002 (Ανα¬ 
βάθμιση της πολιτικής προστασίας και λοιπές διατάξεις 
-ΦΕΚ 102/Α /1.5.20 02). 

4. Τις διατάξεις του άρθρου 15 παρ. 1 του ν. 3260/2004 
(ΦΕΚ 151/Α76.8.2004). 

5. Το υπ’ αριθμ. ΔΟΛΚΕΠ/Φ4/231/17998/11.7.2007 έγγρα¬ 
φο του Υφυπουργού Εσωτερικών, Δημόσιας Διοίκησης 
και Αποκέντρωσης το οποίο αφορά στην κατανομή 
συμβάσεων μίσθωσης έργου διάρκειας έως έξι (6) μή¬ 
νες στα ΚΕΠ των ΟΤΑ α’ και β’ βαθμού της χώρας, στα 
οποία λήγουν οι συμβάσεις μίσθωσης έργου κατά το 
χρονικό διάστημα από 1.8.2007 έως 31.8.2007. Από την εν 
λόγω κατανομή για τον δήμο Παπαφλέσσα εγκρίθηκε 
η σύναψη σύμβασης μίσθωσης έργου για το ΚΕΠ του 
δήμου με δύο (2) άτομα. 

6. Την από 8.4.2002 Γνωμοδότηση του Νομικού Συμ¬ 
βούλου της ΚΕΔΚΕ, σύμφωνα με την οποία οι συγκεκρι¬ 
μένες εργασίες που περιγράφονται πιο κάτω μπορούν 
να αποτελέσουν αντικείμενο σύμβασης μίσθωσης έργου 
χωρίς να υποκρύπτουν εξαρτημένη εργασία. 

7. Το γεγονός ότι το έργο που θα παρέχει το εν λόγω 
προσωπικό δεν ανάγεται στο κύκλο των συνήθων καθη¬ 
κόντων των υπαλλήλων του Δήμου Παπαφλέσσα. 

8. Τις υπηρεσιακές ανάγκες του Δήμου Παπαφλέσσα, 
όπως αυτές διαμορφώθηκαν μετά την δημοσίευση του 
ν. 3013/2002, με τον οποίο συστάθηκαν τα Κέντρα Εξυ¬ 
πηρέτησης Πολιτών στους ΟΤΑ Α' και Β' βαθμού. 

9. Την υπ’ αριθμ. 16155/28.8.2002 (ΦΕΚ 1126/Β/28.8.2002) 
απόφαση ΥΠΕΣΔΔΑ, με την οποία δόθηκε έναρξη λει¬ 
τουργίας του ΚΕΠ του Δήμου Παπαφλέσσα. 

10. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
ΥΠΕΣΔΔΑ «Οδηγίες σύναψης συμβάσεων μίσθωσης έρ¬ 
γου στα ΚΕΠ ΟΤΑ Α' και Β’ βαθμού», αποφασίζουμε: 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις παραπάνω διατάξεις και το άρθρο 681 
κ. επειτ. του Αστικού Κώδικα, σε δύο (2), ως κατωτέ¬ 
ρω: 

δύο (2) κατηγορίας ΠΕ ή ΤΕ ή ΔΕ (κατηγοριών όπως 
αυτές θα επιλεχθούν). 

Β. Τα Φυσικά πρόσωπα στα οποία θα ανατεθεί το 
έργο, πρέπει να έχουν: 

α) Πτυχίο ή δίπλωμα της ημεδαπής ή ισότιμο τίτλο 
σχολών της αλλοδαπής όλων των κλάδων ή ειδικοτή¬ 
των. 

β) Άριστη γνώση χειρισμού Η/Υ η οποία θα αποδεικνύ- 
εται με την υποβολή υπεύθυνης δήλωσης. 


Γ. Το έργο που θα εκτελέσουν οι ανωτέρω αφορά την 
παραγωγική λειτουργία του Κ.Ε.Π. 

Δ. Η αμοιβή του αναδόχου προσδιορίζεται σύμφωνα 
με την εγκύκλιο υπ’ αριθμ. 11123/8.5.2006 και ως εξής: 

1. Κ.Ε.Π. με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ- 
ΣΑΕ055/3 του ΥΠΕΣΔΔΑ με μηναία αμοιβή συμβασιού- 
χου 880,00 ευρώ. 

2. Κ.Ε.Π. με χρονική διάρκεια λειτουργίας μεγαλύτερη 
των 24 μηνών: 

χρηματοδότηση από τον τακτικό προϋπολογισμό, ενώ 
για το ύψος της μηνιαίας αμοιβής αντιστοιχούν οι εξής 
υποπεριπτώσεις: 

2.1. ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών λαμβάνει 
μηνιαία αποζημίωση 880,00 ευρώ. 

2.2. ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών λαμβά¬ 
νει μηνιαία αποζημίωση 1.000,00 ευρώ (με ημερομηνία 
έναρξης του δικαιώματος αυτού του ύψους της αμοιβής 
την 1.2.2005). 

Ε. Ο Προϊστάμενος του Κ.Ε.Π. θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Προϊσταμένου για την πληρό¬ 
τητα και την αρτιότητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Παπαφλέσσα. 

Ζ. Ανανέωση ή παράταση των συμβάσεων μίσθωσης 
έργου, απαγορεύεται και είναι αυτοδικαίως άκυρη πέραν 
των έξι (6) μηνών. Τ ο εξάμηνο αρχίζει να μετρά από την 
ημέρα υπογραφής της σύμβασης σε συνάρτηση με την 
ημερομηνία αρχής του προαναφερόμενου έργου από 
τον ανάδοχο. 

Η. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα άδειας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Με την υπογραφείσα σύμβαση μπορούν να καθορι¬ 
στούν και τυχόν αναγκαίοι όροι και κάθε λεπτομέρεια 
σχετικά με τις υποχρεώσεις του αναδόχου. Απασχόληση 
των αναδοχών σε έργα ή εργασίες άσχετες με αυτές 
που περιγράφονται στην παρούσα απόφαση απαγο¬ 
ρεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους του Δή¬ 
μου Παπαφλέσσα λόγω μη διαθεσιμότητας ανθρωπίνου 
δυναμικού, δεν καλύπτει πάγιες και διαρκείς ανάγκες 
και δεν υποκρύπτει εξαρτημένη εργασία δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν. 3013/2002). 

Κ. Οι συμβάσεις που θα υπογραφούν (κατ’ εφαρμογή 
των ανωτέρω), λήγουν αυτοδίκαια από την χρονική στιγ¬ 
μή που θα στελεχωθεί το ΚΕΠ με μόνιμο προσωπικό. 

Λ. Σε περίπτωση αποχώρησης, λήξης, παραίτησης, δι¬ 
ακοπής, κ.λ.π. της σύμβασης μίσθωσης έργου με πρωτο¬ 
βουλία του συμβασιούχου δεν θα συναφθεί νέα σύμβαση 
με νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛΚΕΠ/ΥΠΕΣΔΔΑ. Σε διαφορετική 
περίπτωση το ΥΠΕΣΔΔΑ δεν θα κάνει δεκτή την νέα 
σύμβαση αλλά και δεν θα την χρηματοδοτήσει. 

Μ. Κατά την κατάρτιση της σύμβασης θα πρέπει να 
εφαρμοστούν οι όροι της εγκυκλίου του ΥΠΕΣΔΔΑ υπ’ 
αριθμ. Φ.7 ΟΔΕ ΚΕΠ/11123/8.5.2006. 

Ν. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού Εσωτερικών, Δημόσιας Δι¬ 
οίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 31 Ιουλίου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-*- 

Αριθμ. 4777 (7) 

Έγκριση σύναψης σύμβασης μίσθωσης έργου στη Δ.Ε.Α. 
Μενηίδος για την συνέχιση λειτουργίας του προ¬ 
γράμματος «Βοήθεια στο Σπίτι», που συγχρηματο- 
δοτείται από την Ευρωπαϊκή Ένωση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Εχοντας υπόψη: 

1. Τις διατάξεις του άρθρου 7 παρ. 1 του ν. 2503/1997 
(ΦΕΚ 107/τ.Α’/30.5.1997)» «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις» 

2. Την υπ’ αριθμ. 10110/26.7.2006 απόφαση ένταξης της 
πράξης επιχορήγησης ΔΕΑ Μενηίδος για το έργο Δη¬ 
μιουργία νέας μονάδας «Βοήθεια στο σπίτι» στο ΚΑΠΗ 
Δήμου Μενηίδος Δ.Δ. Μανδάλου Κρανέας, στο Περιφε¬ 
ρειακό Επιχειρησιακό Πρόγραμμα Κεντρικής Μακεδο¬ 
νίας 2000-2006. 

3. Τις υπ’ αριθμ. 111135/1233 (ΦΕΚ 772/ Β/15.5.2007) και 
111136/1234 (ΦΕΚ 781/ Β/ 17.5.2007) Κοινές Υπουργικές 
αποφάσεις των Υπουργών Εσωτερικών, Δημόσιας Δι¬ 
οίκησης και Αποκέντρωσης, Απασχόλησης και Κοινω¬ 
νικής Προστασίας, Υγείας και Κοινωνικής Αλληλεγγύ¬ 
ης και του Υφυπουργού Οικονομίας και Οικονομικών, 
που τροποποιούν αντίστοιχα τις 110941/12.4.2006 και 
110940/12.4.2006 όμοιες κοινές υπουργικές αποφάσεις, 
και με τις οποίες διασφαλίσθηκε η ομαλή συνέχιση των 
προγραμμάτων κοινωνικής φροντίδας, που χρηματοδο¬ 
τούνται από το Ευρωπαϊκό Κοινωνικό Ταμείο (ΕΚΤ) στα 
πλαίσια του Γ’ Κοινοτικού Πλαισίου Στήριξης. 

4. Την υπ’ αριθμ. 25/2007 απόφαση του Δ.Σ Δημοτικής 
Επιχείρησης Ανάπτυξης Δήμου Μενηίδος «περί πρό¬ 
σληψης ενός (1) επαγγελματία Ιατρού Παθολόγου, με 


σύμβαση μίσθωσης έργου, για την συνέχιση λειτουργίας 
του προγράμματος «Βοήθεια στο Σπίτι», που συγχρη- 
ματοδοτείται από την Ευρωπαϊκή Ένωση. 

5. Την υπ’ αριθμ. 5349/31.7.2007 θετική εισήγηση του 
Δημάρχου Μενηίδος. 

6. Την από 25.7.2007 βεβαίωση της Δικηγόρου Ιωάννας 
Δημητρίου, από την οποία προκύπτει ότι πρόκειται για 
γνήσια σύμβαση έργου που δεν υποκρύπτει εξαρτημένη 
εργασία. 

7. Τις διατάξεις της περ. γ’ της παρ.1 του άρθρου 1 
του ν. 301/1976. 

8. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α’/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», σχετικά με την υποχρέωση 
αναγραφής κάλυψης δαπάνης που συνεπάγεται η έκ¬ 
δοση κάθε κανονιστικής πράξης. 

9. Τ ον ΟΈΎ. της ανωτέρω επιχείρησης, αποφασίζου¬ 
με: 

Εγκρίνουμε την σύναψη σύμβασης μίσθωση έργου, 
για τις ανάγκες της Δημοτικής Επιχείρησης Ανάπτυξης 
Μενηίδος, σύμφωνα με τις διατάξεις του άρθρου 681 κ.ε 
του Αστικού Κώδικα ως εξής: 

Ενός (1) επαγγελματία Ιατρού Παθολόγου, αντί ποσού 
αμοιβής 3.600,00 € με Φ.Π.Α.. 

Το έργο που θα εκτελεστεί είναι αυτό που ορίζεται 
στην αντίστοιχη απόφαση του Διοικητικού Συμβουλίου 
και θα παραδοθεί τμηματικά από την κατάρτιση της 
σύμβασης για δώδεκα (12) μήνες. 

Τόπος εκτέλεσης του έργου ορίζεται η Δημοτική Επι¬ 
χείρηση Ανάπτυξης Δήμου Μενηίδος. 

Η εκτέλεση του έργου θα παρακολουθείται από τον 
Πρόεδρο Δ.Σ. της Δημοτική Επιχείρηση Ανάπτυξης Δή¬ 
μου Μενηίδος. Το συγκεκριμένο έργο δεν ανάγεται στον 
κύκλο των καθηκόντων των υπαλλήλων που υπηρετούν 
σήμερα στην Δημοτική Επιχείρηση Ανάπτυξης Δήμου 
Μενηίδος και δεν εξυπηρετεί πάγιες και διαρκείς ανά¬ 
γκες. 

Ανανέωση ή παράταση της σύμβασης μίσθωσης έργου 
απαγορεύεται και είναι αυτοδικαίως άκυρη. 

Από τις διατάξεις της παρούσας απόφασης προκα- 
λείται δαπάνη 3.600,00 €, με Φ.Π.Α. σε βάρος του προ¬ 
ϋπολογισμού της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 2 Αυγούστου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

